એ જ વર્ષે ભારત સરકાર દ્વારા પંડિત લલિતદેવની ભારતીય લલિત કેન્દ્રના નિયામક તરીકે નિમણૂક થઈ. મધુરીની સિફારીશ લલિતથી અણજાણ ન રહી અને એમ લલિતનું દિલ્હીમાં આગમન થયું. એ વર્ષે તેઓ તાનસેન ઍવોર્ડથી નવાજિત પણ થયા. દિલ્હીમાં સરકાર તરફથી લલિતને સુંદર બગલો, ગાડી અને ઊંચો દરમાયો પ્રાપ્ત થયો. લલિતદેવ પત્ની અને એના પુત્ર કર્ણદેવ સાથે દિલ્હીમાં સ્થાયી થયા. એ દરમિયાન મધુરી દેવી વિદેશમાં ઈંગ્લૅન્ડ ખાતે એક સાંસ્કૃતિક સંઘનાં યુનો તરફથી અધ્યક્ષ નિમાયાં. બંને આથી મળી ન શક્યાં.